
E-pasta nosaukums 
Par  valsts apmaksātu zobārstniecības pakalpojumu vispārējā anestēzijā sniegšanu
E-pasta teksts
Labdien! 
Nacionālais veselības dienests (turpmāk – Dienests), lai nodrošinātu vienmērīgu, savlaicīgu un teritoriāli pieejamu valsts apmaksātu zobārstniecības pakalpojumu vispārējā anestēzijā saņemšanu visā valstī, aptaujā līgumattiecībās un gaidīšanas sarakstā esošus pakalpojumu sniedzējus, lai noskaidrotu tos, kuriem ir nepieciešamie resursi un kuri būtu ieinteresēti valsts apmaksātu zobārstniecības pakalpojumu vispārējā anestēzijā sniegšanā no 2026.gada 1.septembra Rīgas, Vidzemes vai Zemgales reģionā. 
Ja Jūsu vadītā ārstniecības iestāde var nodrošināt sertificēta bērnu zobārsta un anesteziologa, reanimatologa sniegtu zobārstniecības pakalpojumu vispārējā anestēzijā un Jūs būtu ieinteresēti sniegt šo pakalpojumu par valsts budžeta līdzekļiem Rīgas, Vidzemes vai Zemgales reģionā, lūgums informēt Dienestu rakstiski uz e-pastu: kac@vmnvd.gov.lv līdz 2026. gada 31.jūlijam, norādot šādu informāciju: 
1. paredzamais/ iespējamais pacientu skaits mēnesī, kuri varētu vērsties un saņemt zobārstniecības pakalpojumus vispārējā anestēzijā Jūsu ārstniecības iestādē; 
1. pakalpojuma apjoms mēnesī (bērnu skaits, kuriem iestāde spētu nodrošināt zobārstniecības pakalpojumus vispārējā anestēzijā); 
1. no kura datuma Jūsu ārstniecības iestāde būtu ieinteresēta zobārstniecības pakalpojumu vispārējā anestēzijā sniegšanā. 
Dienests norāda, ka šī aptauja nav uzskatāma par uzaicinājumu vai piedāvājumu slēgt pakalpojumu līgumu. Papildu Dienests norāda, ka zobārstniecības pakalpojumi vispārējā anestēzijā bērniem tiks plānoti pieejamā finansējuma apjomā. 

